**การมีส่วนร่วมในการป้องกันยาเสพติด**

**ของชุมชนหมู่บ้านหินสี ตำบลยางหัก อำเภอปากท่อ จังหวัดราชบุรี**

ทัศนีย์วรรณ ทองสุก, วันจักร น้อยจันทร์2

คณะมนุษยศาสตร์และสังคมศาสตร์ (สาขาวิชาการบริหารงานตำรวจ), 0989702806, [Eve0890272405@gmail.com](mailto:Eve0890272405@gmail.com)

2อาจารย์ประจำ สาขาวิชาการบริหารงานตำรวจมหาวิทยาลัยราชภัฏสวนสุนันทา,0810420990, wanchak.no@ssru.ac.th

**บทคัดย่อ**

การวิจัยครั้งนี้มีวัตถุประสงค์ เพื่อศึกษาระดับการมีส่วนร่วมในการป้องกันยาเสพติด และเปรียบเทียบระดับการมีส่วนร่วมในการป้องกันยาเสพติด ของประชาชนในการป้องกันยาเสพติด ในชุมชนหมู่บ้านหินสี ตำบลยางหัก อำเภอปากท่อ จังหวัดราชบุรี จำแนกตามปัจจัยส่วนบุคคลได้แก่ เพศ อายุ ระดับการศึกษา สถานภาพ อาชีพ และระยะเวลาที่อยู่อาศัย กลุ่มตัวอย่างที่ใช้ในการวิจัยคือประชาชนในชุมชนหมู่บ้านหินสี ตำบลยางหัก อำเภอปากท่อ จังหวัดราชบุรี จำนวน 297 คน การคำนวณขนาดกลุ่มตัวอย่างที่ใช้ในการวิจัยโดยใช้สูตรของเครซี่ และมอร์แกน (Krejcie and Morgan) เลือกกลุ่มตัวอย่างโดยวิธีการสุ่มแบบบังเอิญ ใช้ระเบียบวิจัยเชิงปริมาณ เครื่องมือที่ใช้ในการเก็บรวบรวมข้อมูลในครั้งนี้เป็นแบบสอบถามแบบมาตรประมาณค่า 5 ระดับแบบตรวจสอบรายการ สถิติที่ใช้ในการวิจัยครั้งนี้ ได้แก่ ค่าความถี่ ค่าร้อยละค่าเฉลี่ย ค่าเบี่ยงเบนมาตรฐาน ค่า t-test และค่าความแปรปรวนทางเดียว (One-Way Analysis of Variance: One-Way ANOVA)

ผลการวิจัย พบว่า

1) ระดับการมีส่วนร่วมในการป้องกันยาเสพติดของประชาชน มีภาพรวมการมีส่วนร่วม อยู่ในระดับปานกลาง (ค่าเฉลี่ย = 3.37, ส่วนเบี่ยงเบนมาตรฐาน (S.D.) = 0.53) เมื่อพิจารณาทั้ง 6 ด้าน พบว่า ด้านที่สูงที่สุดคือ ด้านที่ 2 การมีส่วนร่วมในการป้องกันยาเสพติดในชุมชน อยู่ในระดับมาก (ค่าเฉลี่ย = 3.71, ส่วนเบี่ยงเบนมาตรฐาน (S.D.) = 0.80) รองลงมาได้แก่ ด้านที่ 4 การร่วมตัดสินใจในแนวทางที่เหมาะสม อยู่ในระดับปานกลาง (ค่าเฉลี่ย = 3.51, ส่วนเบี่ยงเบนมาตรฐาน (S.D.) = 0.77) รองลงมาด้านที่ 3 การร่วมประชุมเพื่อปรึกษาหารือ อยู่ในระดับปานกลาง (ค่าเฉลี่ย = 3.49, ส่วนเบี่ยงเบนมาตรฐาน (S.D.) = 0.85) รองลงมาด้านที่ 1 การป้องกันตนเองให้พ้นจากยาเสพติด อยู่ในระดับปานกลาง (ค่าเฉลี่ย = 3.45, ส่วนเบี่ยงเบนมาตรฐาน (S.D.) = 0.74) รองลงมาด้านที่ 5 การเข้าร่วมในการปฏิบัติงานตามโครงการ อยู่ในระดับปานกลาง (ค่าเฉลี่ย = 3.43, ส่วนเบี่ยงเบนมาตรฐาน (S.D.) = 0.71) ส่วนด้านที่น้อยที่สุดคือ ด้านที่ 6 การเข้าร่วมในการตรวจตราดูแลและประเมินผลที่เกิดขึ้น อยู่ในระดับปานกลาง (ค่าเฉลี่ย = 3.37, ส่วนเบี่ยงเบนมาตรฐาน (S.D.) = 0.87) ตามลำดับ

2) ประชาชนที่มี เพศ สถานภาพ และอาชีพที่ต่างกัน มีส่วนร่วมในการป้องกันยาเสพติดแตกต่างกัน ที่ระดับนัยสำคัญทางสถิติ ที่ .05 ซึ่งเป็นไปตามสมมติฐานที่ตั้งไว้ และประชาชนที่มี อายุ ระดับการศึกษา และระยะเวลาที่อยู่อาศัย ที่แตกต่างกันมีส่วนร่วมในการป้องกันยาเสพติดไม่แตกต่างกัน ที่ระดับนัยสำคัญทางสถิติ ที่ .05 ซึ่งไม่เป็นไปตามสมมติฐานที่ตั้งไว้

**คำสำคัญ:**การมีส่วนร่วม/ การป้องกันยาเสพติด/ จังหวัดราชบุรี

**The Participation in Drug Prevention of Citizen**

**In Hinsi Village, Yanghak, Paktor, Ratchaburi Province**

Thatsaneewan Tongsuk1 Wanchak Noichan2

1Department of Police Administration Faculty of Humanities and Social Sciences SuanSunandha Rajabhat University

0989702806, [Eve0890272405@gmail.com](mailto:Eve0890272405@gmail.com)

2Department of Police Administration Faculty of Humanities and Social Sciences SuanSunandha Rajabhat University

0810420990, wanchak.no@ssru.ac.th

**Abstract**

The purposes of this research were to 1) study the participation in drug prevention and 2) to compare the participation in drug prevention between personal factors of the citizen in Hinsi village, Yanghak, Paktor, Ratchaburi. The sample included 297 people calculated by using Krejcie and Morgan formula. Data were collected using 5 level rating scale questionnaire and checklist and were statistically analyzed in percentage, mean, standard deviation, t-test and One-Way Analysis of Variance (One-Way ANOVA)

The results of this study as follows:

1) The overall level of participation in drug prevention was at a medium level ( = 3.37, S.D. = 0.53). When considering 6 aspects, it was found that the aspect with the highest average value was the 2nd aspect; the participation in drug prevention in the community at a high level ( = 3.71, S.D. = 0.80). The subordinate was 4th aspect; the decision participation in the right direction at a medium level ( = 3.51, S.D. = 0.77). The subordinate was 3rd aspect; the meeting to discuss at a medium level ( = 3.49, S.D. = 0.85). The subordinate was 1st aspect; protecting oneself from drugs at a medium level ( = 3.45, S.D. = 0.74). The subordinate was 5th aspect; the participation in project operations at a medium level ( = 3.43, S.D. = 0.71). And the lowest average value was the 6th aspect; the participation in the surveillance, monitoring, and evaluation of occurrences at a medium level ( = 3.37, S.D. = 0.87).

2) When classified by the people who have gender, status, occupation found that is participate in drug prevention significantly differently at .05 level. It is following the assumptions set. And classified by the people who have age, education, residence found that is not participating in drug prevention significantly differently at .05 level.

**Keywords:** Participation,Drugs Prevention,Ratchaburi province

**บทนำ**

ปัญหายาเสพติดเป็นปัญหาที่ให้เกิดความเสียหายร้ายแรงต่อมวลมนุษยชาติทั่วโลก ยาเสพติดเป็นภัยคุกคามที่สำคัญต่อระบบสังคมเศรษฐกิจและความมั่นคงภายในและภายนอกของทุกประเทศ จะทวีความรุนแรงมากขึ้นและซับซ้อนยากต่อการป้องกันและปราบปรามมากยิ่งขึ้น องค์การสหประชาชาติ (The United Nations) วัชรพ ประสารราชกิจ. 2543

แนวคิดหลักของแผนยุทธศาสตร์การป้องกันและแก้ไขปัญหายาเสพติด พ.ศ. 2558-2562 คือ ยึดประชาชนเป็นศูนย์กลางเพื่อตอบสนองความต้องการของประชาชน และก่อให้เกิดผลกระทบในทางที่ดีต่อการพัฒนาคุณภาพชีวิตของประชาชน แก้ปัญหาในเชิงพื้นที่โดยกำหนดเป้าหมาย และแนวทางการดำเนินงานร่วมกันระหว่างหน่วยงานที่เกี่ยวข้องให้ความสำคัญกับการมีส่วนร่วมของทุกภาคีที่เกี่ยวข้องในกระบวนการร่วมคิด ร่วมตัดสินใจ ร่วมดำเนินการ ร่วมรับผลประโยชน์และร่วมประเมินผล แก้ปัญหาแบบองค์รวมด้วยการแก้ปัญหาอย่างเป็นระบบ ครบวงจร สร้างความสมดุลย์

ของยุทธศาสตร์ทั้งด้านการลดอุปสงค์ยาเสพติดและการลดอุปทานยาเสพติด และผลสัมฤทธิ์เชิงคุณภาพโดยกำหนดมาตรฐานและตัวชี้วัดผลการดำเนินงานอย่างชัดเจนเป็นรูปธรรม โดยมีวิสัยทัศน์ว่า "สังคมไทยเข้มแข็งและรอดพ้นภัยจากยาเสพติดด้วยภูมิคุ้มกันและมาตรการลดผู้ค้าและผู้เสพ และความร่วมมือระหว่างประเทศด้านยาเสพติดบรรลุผลตามพันธกรณีและวิสัยทัศน์ อาเซียนภายในปี 2562 แผนยุทธศาสตร์การป้องกันและแก้ไขปัญหายาเสพติด พ.ศ. 2558-2562

ปัญหายาเสพติดเป็นปัญหาที่วิกฤติที่สำคัญของประชาคมโลกสำหรับประเทศและชุมชนปัญหานี้เป็นปัญหาที่รัฐบาลต้องแก้ไขและได้ให้ความสำคัญโดยตลอดและมีการส่งผลกระทบต่อความมั่นคงของชาติในทั้งด้าน การเมือง เศรษฐกิจ สังคม และคุณภาพชีวิตของประชาชน การแก้ไขปัญหายาเสพติดไม่สามารถสำเร็จได้ด้วยการดำเนินงานของหน่วยงานใดหน่วยงานหนึ่ง แต่จำเป็นที่จะต้องอาศัยกำลังและความร่วมมือจากประชาชนทุกคนในทุกภาคทุกส่วนในสังคมเป็นอย่างมาก เพื่อให้ปัญหายาเสพติดหมดสิ้นไปโดยเร็วและรวมถึงยังทำให้ทั้งภาครัฐและเอกชนมาสนใจในการแก้ไขปัญหายาเสพติดอย่างจริงจัง แต่ปัญหายาเสพติดก็มิได้ลดลงและไม่สามารถควบคุมปัญหาไม่ให้ลุกลามหรือคงอยู่กับที่ได้ การมีส่วนร่วมในการแก้ไขปัญหายาเสพติดควรที่จะต้องร่วมกันแก้ไขปัญหา โดยย่างยิ่งเฉพาะในเรื่องของการแพร่ระบาทของของยาเสพติดด้วยวิธีเข้าถึงแหล่งผลิต ผู้ร่วมประชุม เพื่อออกกฎ ระเบียบ หรือร่วมมือกับตำรวจในการสอดส่องดูแลช่วยเหลือให้ปราศจากยาเสพติด หรือกระทั้งเป็นการปฏิบัติตนที่เป็นแบบอย่างที่ดีแก่สมาชิกในครอบครัวและสังคม และมีการสืบข้อมูลข่าวสารที่เกี่ยวกับแหล่งผลิตจำหน่ายยาเสพติด และแจ้งให้ตำรวจทราบและสืบสวนจับกุมทำให้การป้องกันปัญหายาเสพติด เป็นปัญหาที่ยิ่งใหญ่ระดับชาติที่จะต้องดำเนินการแก้ไข สาเหตุของการแพร่ระบาทของยาเสพติดที่เป็นไปอย่างรวดเร็ว และมีอัตราสูงเพิ่มมากขึ้นในทุกๆ ปี และมีผลมาจากปัจจัยหลายประการ เช่น การค้ายาเสพติดที่ทำให้ผลกำไรสูง เนื่องจากต้นทุนที่ต่ำจนกลายเป็นปัญหาสังคมที่รุนแรงทั้งในชนบทและในเมือง

จากหลักการและเหตุผลดังกล่าวจึงเป็นที่มาของการศึกษาวิจัยดังกล่าวคือ ประชาชนในชุมชนหมู่บ้านหินสี ตำบล ยางหัก อำเภอปากท่อ จังหวัดราชบุรี ได้เกิดปัญหาทางด้านสังคมหลายประการ เช่น ปัญหาวัยรุ่นป่วนเมือง ปัญหาครอบครัว ปัญหาทะเลาะวิวาท อาชญากรรมในการขโมย และอาชญากรรมต่างๆ ที่ตามมาซึ่งจะนำไปถึงสาเหตุของปัญหาดังกล่าวแล้วจะพบว่าในทุกสภาพของปัญหาล้วนมีสาเหตุมาจากยาเสพติดได้ เป็นบ่อเกิดที่ทำให้ทุกปัญหาที่เกิดขึ้นโดยเฉพาะการแพร่ระบาดของยาเสพติดไปยังกลุ่มเยาวชนและผู้ใช้แรงงานที่ได้ส่งผลกระทบต่อสังคมโดยตรง ปัจจัยขององค์ประกอบความสำเร็จและความล้มเหลวในการแก้ไขปัญหาของยาเสพติดที่สำคัญคือประชาชาชน ซึ่งมีส่วนในการชี้แนวทางที่ถูกต้องในการให้ความร่วมมือกับหน่วยงานข้าราชการในการป้องกันยาเสพติดและในการดำเนินงานในการแก้ไขปัญหายาเสพจะต้องยึดพื้นที่ๆ เป็นหลักในการเสริมสร้างความเข้มแข็งให้แก่ครอบครัว ชุมชน เยาวชนให้ทุกๆ ฝ่ายเข้ามามีบทบาทในการป้องกันและแก้ไขปัญหา โดยให้ชุมชนเป็นศูนย์กลางในการแก้ไขปัญหาและให้ทุกฝ่ายเข้ามามีบทบาทในการแก้ปัญหา โดยให้ผู้นำชุมชนเป็นศูนย์กลางในการแก้ไขปัญหาและพร้อมที่จะให้ความสำคัญในการป้องกันแก่เด็กและเยาวชน เพื่อลดความต้องการในการใช้ยาเสพติดที่ควบคู่ไปกับการเพิ่มประสิทธิภาพในการบำบัดรักษาฟื้นฟูสมรรถภาพในการติดยาที่ดี เพื่อลดปริมาณและปัญหาในการผลิตและจำหน่ายของยาเสพติดโดยอาศัยประชาชนในพื้นที่ การป้องกันยาเสพติดมีวัตถุประสงค์เพื่อลดโอกาสการกระทำผิดเกี่ยวกับการชื้อขาย การเสพยาเสพติดในชุมชน ได้แก่ การสร้างเขตปลอดยาเสพติดในชุมชน โดยมีกิจกรรมตรวจสุขภาพโดนสมาชิกร่วมกันสอดส่องตรวจตราในชุมชน โดยมีการประสานงานอย่างใกล้ชิดกับหน่วยงานเจ้าหน้าที่ตำรวจ แนวคิดในการดำเนินงานการป้องกันปัญหายาเสพติดในชุมชนโดยมาตรการป้องกันยาเสพติดมาตราการบำบัดและฟื้นฟู (สำนักงานคณะกรรมการการป้องกันและปราบปรามยาเสพติด,2558,หน้า1-80) ดังนั้นประชาชนจึงเป็นสิ่งสำคัญที่จะทำให้เกิดการป้องกันและการแก้ไขปัญหายาเสพติด ซึ่งจะช่วยเสริมสร้างศักยภาพของชุมชนให้เข้มแข็งและผ่านพ้นไปด้วยดี

**วัตถุประสงค์ของการวิจัย**

1. เพื่อศึกษาระดับการมีส่วนร่วมของประชาชนในการป้องกันยาเสพติด ในชุมชนหมู่บ้านหินสี ตำบลยางหัก อำเภอปากท่อ จังหวัดราชบุรี

2. เพื่อเปรียบเทียบการมีส่วนร่วมในการป้องกันยาเสพติด ในชุมชนหมู่บ้านหินสี ตำบลยางหัก อำเภอปากท่อ จังหวัดราชบุรี ของประชาชนที่มี เพศ อายุ ระดับการศึกษา สถานภาพ อาชีพ และระยะเวลาที่อยู่อาศัยต่างกัน

**แนวคิดทฤษฎีที่เกี่ยวข้อง**

ผู้วิจัยจึงได้ทบทวนแนวคิดทฤษฎีและงานวิจัยต่างๆ ที่เกี่ยวข้องเพื่อกำหนดเป็นกรอบแนวทางในการวิจัย ดังหัวข้อต่อไปนี้

1. แนวคิด ทฤษฏีที่เกี่ยวข้องกับการมีส่วนร่วม

2. แนวคิด ทฤษฏีเกี่ยวข้องกับยาเสพติด

3. แนวคิด ทฤษฎีที่เกี่ยวข้องกับการป้องกันละแก้ไขยาเสพติด

4. งานวิจัยที่เกี่ยวข้อง

**1. แนวคิด ทฤษฎีที่เกี่ยวข้องกับการมีส่วนร่วม**

จินตวีร์ เกษมศุข (2554) กล่าวถึงการมีส่วนร่วมของประชาชน คือ กระบวนการให้ประชาชนเข้ามามีส่วนเกี่ยวข้องในการดำเนินงานพัฒนา ร่วมคิด ร่วมตัดสินใจแก้ปัญหาของตนเอง ร่วมใช้ความคิดสร้างสรรค์ ความรู้และความชำนาญร่วมกับวิทยาการที่เหมาะสม และสนับสนุนติดตามผลการปฏิบัติงานขององค์กรและเจ้าหน้าที่ที่เกี่ยวข้องการมีส่วนร่วมของประชาชนที่แท้จริง จึงหมายถึงการที่ประชาชนหรือชุมชนพัฒนาขีดความสามารถของตนเองในการจัดการและควบคุมการใช้ทรัพยากร และปัจจัยการผลิตที่มีอยู่ในสังคมเพื่อประโยชน์ต่อการดำรงชีพทางเศรษฐกิจและสังคม และการตัดสินใจต่างๆ เกี่ยวกับโครงการที่เหมาะสมและเป็นที่ยอมรับร่วมกับกลยุทธ์การประชาสัมพันธ์โดยเน้นการมีส่วนร่วมของประชาชน (Public Participation) เป็นแนวความคิดใหม่ที่มีรากฐานมาจากแนวคิดของระบอบประชาธิปไตย เป็นกระแสของความคิดที่ทำให้ผู้คนในสังคมตระหนักดีว่า การดำเนินกิจการใดๆ ก็ตาม ผู้ที่ได้รับผลกระทบและมีส่วนได้เสียควรเป็นผู้มีโอกาสได้แสดงความคิดเห็นและเสนอแนะความคิด การปฏิบัติงานประชาสัมพันธ์ในยุคปัจจุบันจึงต้องประยุกต์แนวคิด ให้ตอบรับกับแนวคิดประชาธิปไตย โดยต้องสร้างกระบวนการรับฟังความคิดเห็นจากประชาชนอันเป็นส่วนหนึ่งของการปฏิบัติงาน และเป็นส่วนสำคัญของแนวคิดการมีส่วนร่วมของประชาชน โดยเฉพาะอย่างยิ่งประชาชนกลุ่มที่มีส่วนได้เสียและได้รับผลกระทบต่อการดำเนินชีวิต ดังนั้น การพัฒนาจึงเริ่มจากความต้องการของชุมชนแทนความต้องการของหน่วยงานภาครัฐ

**2. แนวคิด ทฤษฎีที่เกี่ยวข้องกับยาเสพติด**

อรวรรณ หุ่นดี (2531,หน้า 101-105) กล่าวถึงคนติดยาเสพติดไว้ว่า ส่วนมากจะเป็นคนที่มีบุคลิกชอบเอาแต่พึ่งพิงผู้อื่นคนประเภทนี้เมื่อได้พบสิ่งใดที่ทำให้เกิดความพึงพอใจให้ตนสบายใจก็จะยึดเหนี่ยวเอาไว้เป็นที่พึ่ง โดยที่จะเอาตัวเองไปเกาะเกี่ยวกับสิ่งนั้นอย่างถาวร ยาเสพติดให้โทษหมายความว่า สารเคมี หรือวัตถุชนิดใดๆ ซึ่งเมื่อเสพเข้าสู่ร่างกายไม่ว่าจะโดยรับประทาน ดม สูบฉีด หรือด้วยประการใดๆ แล้ว ทำให้เกิดผลต่อร่างกายและจิตใจในลักษณะสำคัญ เช่น ต้องเพิ่มขนาดการเสพเรื่อยๆ มีอาการถอนยาเมื่อขาดยามีความต้องการเสพทั้งทางร่างกายและจิตอย่างรุนแรงอยู่ตลอดเวลาและสุขภาพโดยทั่วไปจะทรุดโทรมลงกลับให้รวมถึงพืช หรือส่วนของพืชที่เป็นหรือให้ผลผลิตเป็นยาเสพติดให้โทษหรืออาจใช้ผลิตเป็นยาเสพติดให้โทษและสารเคมีที่ใช้ในการผลิตยาเสพติดให้โทษดังกล่าวด้วย ทั้งนี้รัฐมนตรีว่าการกระทรวงสาธารณสุขประกาศในราชกิจจานุเบกษาแต่ไม่หมายความถึง ยาสามัญประจำบ้านบางตำรับตามที่กฎหมายว่าด้วยยาที่มียาเสพติดให้โทษผสมอยู่

**3. แนวคิด ทฤษฎีที่เกี่ยวข้องกับการป้องกันและแก้ไขยาเสพติด**

การป้องกันปัญหายาเสพติดตามแนวคิดของ Nowlis, Helen H. (อ้างถึงใน มนัส ธิราขันธ์,2557, หน้า 23-25) หมายถึง กระบวนการที่ดำเนินการล่วงหน้าโดยการอบรมเลี้ยงดูให้การศึกษาข้อมูลข่าวสารและความรู้ ทั้งในระบบโรงเรียนนอก ระบบโรงเรียนและการศึกษาตามอัธยาศัยแก่กลุ่มเป้าหมายอย่างต่อเนื่องและสัมพันธ์กันในเรื่องคุณภาพชีวิตและยาเสพติด การป้องกันตนเองครอบครัวและชุมชนให้รอดพ้นจากยาเสพติดด้วยวิธีการต่างๆ เพื่อเป็นการสร้างภูมิคุ้มกันแก่บุคคลให้มีความสามารถที่จะเผชิญหน้ากับปัญหาอุปสรรคและเหตุการณ์ต่างๆ ที่ผ่านเข้ามาในชีวิตเพื่อส่งเสริมให้บุคคลใช้ชีวิตได้อย่างมีความสุข รวมทั้งการปรับปรุงสภาพใกล้ตัวที่มีส่วนผลักดันให้กลุ่มเป้าหมายไปใช้ยาเสพติด การแก้ไขปัญหายาเสพติด หมายถึง การดำเนินการภายหลังจากเกิดปัญหายาเสพติดแล้วเพื่อให้ปัญหาถูกขจัดออกไปจากตนเอง ครอบครัว ชุมชน โดยการบำบัดรักษาตลอดจนใช้มาตรการทางกฎหมายเพื่อคืนคุณภาพชีวิตที่ดีให้แก่ประชาชนในหมู่บ้าน ชุมชนโดยการป้องกันและแก้ไขปัญหายาเสพติดภายใต้องค์ประกอบของยาเสพติด อันได้แก่คน ยา และสิ่งแวดล้อม Nowlis, Helen H. ( อ้างถึงใน มนัส ธิราขันธ์, 2557, หน้า 23-25) เป็นนักจิตวิทยาชาวอเมริกัน ได้เสนอรูปแบบของการดำเนินการป้องกันและแก้ไขปัญหายาเสพติดไว้ 4 รูปแบบดังนี้

3.1. รูปแบบทางศีลธรรมและกฎหมาย การดาเนินงานในรูปแบบนี้จึงให้ออกกฎหมายลงโทษผู้กระทำผิดอย่างเด็ดขาด

3.2. รูปแบบทางสุขภาพอนามัย รูปแบบนี้เน้นการควบคุมปริมาณยาเสพติดในท้องตลาดให้ลดน้อยลง รณรงค์ให้การศึกษาและข้อมูลข่าวสาร เกี่ยวกับอันตรายที่เกิดจากการใช้ยาเพื่อให้คนในสังคมรับรู้ ส่วนผู้ที่ติดยาเสพติดก็ให้บำบัดรักษา

3.3. รูปแบบทางจิตวิทยาสังคม รูปแบบนี้เน้นการศึกษาพฤติกรรมมนุษย์และเน้นการปรับเปลี่ยนพฤติกรรม โดยการป้องกันลักษณะนี้จะเน้นปลูกฝังค่านิยม ปรับเปลี่ยนพฤติกรรมของคนไม่ให้เข้าไปใช้ยาเสพติด ตลอดจนปรับปรุงสภาพแวดล้อมที่มีอิทธิพลผลักดันให้คนหันไปใช้ยาให้ดีขึ้น

3.4. รูปแบบทางสังคมและวัฒนธรรม เน้นการปรับเปลี่ยนสภาพแวดล้อมทางสังคมเพื่อสร้างสภาพแวดล้อมที่ลดความกดดันส่งผลการใช้ยาเสพติดน้อยลง เช่น การปรับปรุงสภาพแวดล้อมทางการศึกษา และองค์กรทางสังคมควรตอบสนองพื้นฐานความจำเป็นของการพัฒนาคุณภาพชีวิตของคนในสังคม

**4. งานวิจัยที่เกี่ยวข้อง**

จุลศักดิ์ บุญแดง (2558) ได้ศึกษาเรื่อง การมีส่วนร่วมของประชาชนในการป้องกันและแก้ไขปัญหายาเสพติด ในเทศบาลตำบลนาป่า อำเภอเมืองชลบุรี จังหวัดชลบุรี มีวัตถุประสงค์ เพื่อศึกษาปัจจัยที่มีผลต่อการมีส่วนร่วมของประชาชนในการป้องกันและแก้ไขปัญหายาเสพติดในเทศบาลตำบลนาป่า อำเภอเมืองชลบุรี จังหวัดชลบุรี เพื่อศึกษาอุปสรรคและแนวทางการมีส่วนร่วมของประชาชนในการป้องกันและแก้ไขปัญหายาเสพติดในเทศบาลตำบลนาป่า อำเภอเมืองชลบุรี จังหวัดชลบุรี ประชากรที่ใช้ในการวิจัย คือประชาชนที่มีอายุตั้งแต่ 18 ปีขึ้นไป จานวน 396 คน สถิติที่ใช้ในการวิเคราะห์ข้อมูล ได้แก่ ค่าแจกแจงความถี่ ร้อยละ ค่าเฉลี่ย ค่าความเบี่ยงเบนมาตรฐาน และการทดสอบสมมติฐาน   
t-test และ One-way ANOVA หากพบความแตกต่างที่มีนัยสำคัญทางสถิติ .05 จึงเปรียบเทียบรายคู่ ภายหลังทดสอบความแปรปรวน ด้วยวิธีการแบบ LSD

ผลการวิจัย พบว่า ประชาชนมีส่วนร่วมในการป้องกันและแก้ไขปัญหายาเสพติดอยู่ในระดับปานกลาง เมื่อพิจารณาเป็นรายด้าน พบว่า ประชาชนมีส่วนร่วมในด้านการมีส่วนร่วมในการตัดสินใจ เป็นอันดับ 1 รองลงมา คือ ด้านการมีส่วนร่วมในการปฏิบัติการถัดไป คือด้านการมีส่วนร่วมในการรับผลประโยชน์ และอันดับสุดท้าย คือ ด้านการมีส่วนร่วมในการประเมินผล ผลการทดสอบสมมติฐาน พบว่า ประชาชนที่มีเพศ อายุ อาชีพ รายได้ต่างกันมีส่วนร่วมในการป้องกันและแก้ไขปัญหาเสพติด ไม่แตกต่างกัน แต่ประชาชนที่มีการศึกษาต่างกันมีส่วนร่วมในการป้องกันและแก้ไขปัญหายาเสพติดแตกต่างกัน อย่างมีนัยสำคัญทางสถิติที่ระดับ .05

**กรอบแนวคิดการวิจัย**

ตัวแปรตาม

ตัวแปรต้น

การมีส่วนร่วมของประชาชนในการป้องกันยาเสพติด

1. ด้านการป้องกันตนเองให้พ้นยาเสพติด

2. ด้านการมีส่วนร่วมในการป้องกันยาเสพติด

3. ด้านการร่วมประชุมเพื่อปรึกษาหารือ

4. ด้านการร่วมตัดสินใจในแนวทางที่เหมาะสม

5. ด้านการเข้าร่วมในการปฏิบัติงาน

ตามโครงการ

6. ด้านการเข้าร่วมในการตรวจตราดูแลและประเมินผลที่เกิดขึ้น

ปัจจัยส่วนบุคคลของกลุ่มตัวอย่าง

1. เพศ

2. อายุ

3. ระดับการศึกษา

4. สถานภาพ

5. อาชีพ

6. ระยะเวลาที่อยู่อาศัย

กรอบแนวคิดการวิจัยได้อธิบายถึงความสัมพันธ์ระหว่างปัจจัยส่วนบุคคลที่มีผลต่อการมีส่วนร่วมของประชาชนในการป้องกันยาเสพติด ในชุมชน หมู่บ้านหินสีตำบล ยางหัก อำเภอปากท่อ จังหวัดราชบุรี

**วิธีดำเนินการวิจัย**

การวิจัยครั้งนี้เป็นการวิจัยเชิงปริมาณ (Quantitative research) มีการเก็บข้อมูลโดยใช้แบบสอบถามเพื่อศึกษาระดับการมีส่วนร่วมในการป้องกันยาเสพติด โดยจำแนกตามปัจจัยส่วนบุคคลได้แก่ เพศ อายุ ระดับการศึกษา สถานภาพ อาชีพ และระยะเวลาที่อยู่อาศัย ของประชาชนในชุมชน ประชาชนที่อาศัยอยู่ในชุมชนหมู่บ้านหินสี ตำบลยางหัก อำเภอปากท่อ จังหวัดราชบุรี จากกลุ่มตัวอย่างที่ได้จากประชากรในชุมชนหมู่บ้านหินสี ตำบลยางหัก อำเภอปากท่อ จังหวัดราชบุรี โดยใช้สูตรของเครซี่ และมอร์แกน (Krejcie and Morgan) กำหนดระดับความคลาดเคลื่อนที่ยอมรับได้ 5% และระดับความเชื่อมั่น 95% จากประชากร 1,304 คน ได้จำนวนกลุ่มตัวอย่างทั้งสิ้น 297 คน ได้มาโดยการสุ่มตัวอย่างแบบบังเอิญ

โดยมีวิธีการจัดเก็บและวิเคราะห์ข้อมูลโดยละเอียด ดังนี้

1. วิธีการในการจัดเก็บข้อมูล ผู้วิจัยใช้วิธีการแจกแบบสอบถามโดยตรงถึงประชากรกลุ่มเป้าหมายคือ ประชาชนในชุมชนหมู่บ้านหินสี ตำบลยางหัก อำเภอปากท่อ จังหวัดราชบุรี จำนวน 297 คน โดยก่อนที่จะมีการกรอกแบบฟอร์มแบบสอบถาม ผู้วิจัยได้มีการอธิบายรายละเอียดต่างๆ ในแบบฟอร์มให้ทราบ และให้เวลาในการกรอกแบบสอบถามแล้วทำการเก็บรวบรวมหลังจากเสร็จสิ้น

2. การวิเคราะห์ข้อมูล สามารถจำแนก ได้ ดังนี้


(1) ปัจจัยส่วนบุคคลของผู้ตอบแบบสอบถาม ได้แก่ เพศ อายุ ระดับการศึกษา สถานภาพ อาชีพ และระยะเวลาที่อยู่อาศัย วิเคราะห์ข้อมูลโดยใช้ ค่าความถี่ (Frequency) ร้อยละ (Percentage)

(2) ความคิดเห็นเกี่ยวกับการมีส่วนร่วมในการป้องกันยาเสพติด วิเคราะห์ข้อมูลโดยใช้สถิติเชิงพรรณนา (Descriptive Statistics) ในการบรรยายข้อมูล และนำเสนอในรูปตารางประกอบความเรียง ได้แก่ ค่าเฉลี่ย (Mean) และค่าเบี่ยงเบนมาตรฐาน (Standard Deviation: S.D.) และแปลความหมายค่าเฉลี่ย

(3) การเปรียบเทียบการมีส่วนร่วมในการป้องกันยาเสพติด ของประชาชนในชุมชนหมู่บ้านหินสี ตำบลยางหัก อำเภอปากท่อ จังหวัดราชบุรี จำแนกตามปัจจัยส่วนบุคคลได้แก่ เพศ อายุ ระดับการศึกษา สถานภาพ อาชีพ และระยะเวลาที่อยู่อาศัย ผู้วิจัยวิเคราะห์โดยใช้ค่าสถิติ t-test กรณีปัจจัยส่วนบุคคลมี 2 กลุ่ม และทำการทดสอบด้วยค่าความแปรปรวนทางเดียว (One-Way Analysis of Variance: One-Way ANOVA)

**กลุ่มตัวอย่างและสุ่มตัวอย่าง**

ประชาชนที่อาศัยอยู่ในชุมชนหมู่บ้านหินสี ตำบลยางหัก อำเภอปากท่อ จังหวัดราชบุรี กำหนดขนาดของกลุ่มตัวอย่างโดยใช้การคำนวณหาขนาดกลุ่มตัวอย่างโดยใช้สูตรของเครซี่ และมอร์แกน (Krejcie and Morgan) จากการกำหนดสัดส่วนของลักษณะที่สนใจประชากรเท่ากับ 0.5 ระดับความคลาดเคลื่อนที่ยอมรับได้ 5% และระดับความเชื่อมั่น 95% จากประชากร 1,304 คน โดยได้จำนวนกลุ่มตัวอย่างทั้งสิ้น 297 คน โดยวิธีการสุ่มกลุ่มตัวอย่างแบบบังเอิญ (Accidental Sampling) ซึ่งมีสูตรในการคำนวณกลุ่มตัวอย่างดังนี้



**ขอบเขตของการวิจัย**

1. ขอบเขตด้านประชากรและกลุ่มตัวอย่าง

ประชากรที่ใช้ในการวิจัยครั้งนี้ ได้แก่ประชาชนที่อาศัยอยู่ในชุมชนหมู่บ้านหินสีตำบลยางหัก อำเภอปากท่อ จังหวัดราชบุรีโดยประมาณ1,304 คน (บรรยายสรุปข้อมูลตำบลยางหัก, 2558)

กลุ่มตัวอย่างที่ใช้ในการวิจัยครั้งนี้ ได้แก่ประชาชนที่อาศัยอยู่ในชุมชนหมู่บ้านหินสี ตำบลยางหัก อำเภอปากท่อ จังหวัดราชบุรี กำหนดขนาดของกลุ่มตัวอย่างโดยใช้การคำนวณหาขนาดกลุ่มตัวอย่างโดยใช้สูตรของเครซี่ และมอร์แกน (Krejcie and Morgan) จากการกำหนดสัดส่วนของลักษณะที่สนใจประชากรเท่ากับ 0.5 ระดับความคลาดเคลื่อนที่ยอมรับได้ 5% และระดับความเชื่อมั่น 95% จากประชากร 1,304 คน โดยได้จำนวนกลุ่มตัวอย่างทั้งสิ้น 297 คนโดยวิธีการสุ่มกลุ่มตัวอย่างแบบบังเอิญ (Accidental Sampling)

2. ขอบเขตด้านเนื้อหา

การมีส่วนร่วมของประชาชนในการป้องกันยาเสพติดในชุมชน หมู่บ้านหินสีตำบล ยางหัก อำเภอปากท่อ จังหวัดราชบุรีในด่านต่างๆดังนี้

- ด้านการป้องกันตนเองให้พ้นยาเสพติด

- ด้านการมีส่วนร่วมในการป้องกันยาเสพติด

- ด้านการร่วมในการตัดสินใจในแนวทางที่เหมาะสม

- ด้านการร่วมในที่ประชุมเพื่อปรึกษา

- ด้านการเข้าร่วมโครงการปฏิบัติงานตามโครงการ

- ด้านการเข้าร่วมในการตรวจตราดูแลและประเมินผล

**ผลการวิจัย**

การวิจัยเรื่อง การมีส่วนร่วมในการป้องกันยาเสพติด ของชุมชนหมู่บ้านหินสี ตำบลยางหัก อำเภอปากท่อ จังหวัดราชบุรี เป็นการวิจัยเชิงปริมาณ (Quantitative research) โดยวัตถุประสงค์ของการวิจัยเพื่อศึกษาระดับการมีส่วนร่วมในการป้องกันยาเสพติด และเปรียบเทียบระดับการมีส่วนร่วมในการป้องกันยาเสพติด จำแนกตามปัจจัยส่วนบุคคลได้แก่ เพศ อายุ ระดับการศึกษา สถานภาพ อาชีพ และระยะเวลาที่อยู่อาศัย ของประชาชนในชุมชนหมู่บ้านหินสี ตำบลยางหัก อำเภอปากท่อ จังหวัดราชบุรี

**1. การศึกษาระดับการมีส่วนร่วมในการป้องกันยาเสพติด**

**ตารางที่ 1 ผลการวิเคราะห์ค่าเฉลี่ย และส่วนเบี่ยงเบนมาตรฐานการมีส่วนร่วมในการป้องกันยาเสพติด**

| หัวข้อ | | ค่าเฉลี่ย | S.D. | แปลผล |
| --- | --- | --- | --- | --- |
| 1. ด้านการป้องกันตนเองให้พ้นจากยาเสพติด | 3.45 | | 0.74 | ปานกลาง |
| 2. ด้านการมีส่วนร่วมในการป้องกันยาเสพติดในชุมชน | 3.71 | | 0.80 | มาก |
| 3. ด้านการร่วมประชุมเพื่อปรึกษาหารือ | | 3.49 | 0.85 | ปานกลาง |
| 4. ด้านการร่วมตัดสินใจหาแนวทางที่เหมาะสม | | 3.51 | 0.77 | มาก |
| 5. ด้านการเข้าร่วมในการปฏิบัติงานตามโครงการ | | 3.43 | 0.71 | ปานกลาง |
| 6. ด้านการเข้าร่วมในการตรวจตราดูแลและประเมินผลที่เกิดขึ้น | 3.37 | | 0.87 | ปานกลาง |
| รวม | | **3.49** | **0.53** | **ปานกลาง** |

จากตารางที่1 พบว่าระดับการมีส่วนร่วมในการป้องกันยาเสพติดของประชาชน มีภาพรวมการมีส่วนร่วม อยู่ในระดับปานกลาง (ค่าเฉลี่ย = 3.37, ส่วนเบี่ยงเบนมาตรฐาน = 0.53) เมื่อพิจารณาทั้ง 6 ด้าน พบว่า ด้านที่สูงที่สุดคือ การมีส่วนร่วมในการป้องกันยาเสพติดในชุมชนอยู่ในระดับมาก (ค่าเฉลี่ย = 3.71, ส่วนเบี่ยงเบนมาตรฐาน = 0.80 ) รองลงมาได้แก่ การร่วมตัดสินใจในแนวทางที่เหมาะสมอยู่ในระดับปานกลาง (ค่าเฉลี่ย = 3.51, ส่วนเบี่ยงเบนมาตรฐาน = 0.77 ) รองลงมาด้านที่ 3 การร่วมประชุมเพื่อปรึกษาหารืออยู่ในระดับปานกลาง (ค่าเฉลี่ย = 3.49, ส่วนเบี่ยงเบนมาตรฐาน = 0.85 ) รองลงมาด้านที่ 1 การป้องกันตนเองให้พ้นจากยาเสพติดอยู่ในระดับปานกลาง (ค่าเฉลี่ย = 3.45, ส่วนเบี่ยงเบนมาตรฐาน = 0.74 ) รองลงมาด้านที่ 5 การเข้าร่วมในการปฏิบัติงานตามโครงการอยู่ในระดับปานกลาง (ค่าเฉลี่ย = 3.43, ส่วนเบี่ยงเบนมาตรฐาน = 0.71) ส่วนด้านที่น้อยที่สุดคือ ด้านที่ 6 การเข้าร่วมในการตรวจตราดูแลและประเมินผลที่เกิดขึ้นอยู่ในระดับปานกลาง (ค่าเฉลี่ย = 3.37, ส่วนเบี่ยงเบนมาตรฐาน = 0.87) ตามลำดับ

**2. การเปรียบเทียบระดับการมีส่วนร่วมในการป้องกันยาเสพติด จำแนกตามปัจจัยส่วนบุคคลได้แก่ เพศ อายุ ระดับการศึกษา สถานภาพ อาชีพ และระยะเวลาที่อยู่อาศัย**

**ตารางที่ 2 เปรียบเทียบระดับการมีส่วนร่วมในการป้องกันยาเสพติด จำแนกตามปัจจัยส่วนบุคคลได้แก่ เพศ อายุ ระดับการศึกษา สถานภาพ อาชีพ และระยะเวลาที่อยู่อาศัย**

| **ตัวแปร** |  | **S.D.** | **t/F** | **Sig.** | **ค่าที่แตกต่าง** |
| --- | --- | --- | --- | --- | --- |
| **เพศ**   1. ชาย   2) หญิง | 3.64  3.36 | 0.49  0.54 | 4.68 | 0.00\* | 1. < (2) |
| **อายุ** | - | - | 1.82 | 0.11 | - |
| **ระดับการศึกษา** | - | - | 2.10 | 0.10 | - |
| **สถานะภาพ**  1โสด  2.หย่าร้าง  3.อยู่ด้วยกันแต่ไม่สมรส  4.สมรส | 3.50  3.62  3.69  3.19 | 0.34  0.47  0.63  0.51 | 10.06 | 0.00\* | 1. > (4), 2. > (4), 3. > (4), |
| **อาชีพ**  1.ราชการรัฐวิสาหกิจ  2.ค้าขาย  3.พนักงานบริษัท 4.เกษตรกรรม/รับจ้าง  5.นักเรียนนักศึกษา | 3.50  3.37  3.72  3.60  3.34 | 0.34  0.39  0.42  0.54  0.63 | 5.88 | 0.01\* | (2)<(3), (3)>(5) |
| **ระยะเวลาที่อยู่อาศัย** | - | - | 0.41 | 0.75 | - |

จากตารางที่ 2 ผลการเปรียบเทียบการมีส่วนร่วมในการป้องกันยาเสพติดจำแนกตามเพศ พบว่า การมีส่วนร่วมในการป้องกันยาเสพติด มีค่าความน่าจะเป็น เท่ากับ 0.00 ซึ่งน้อยกว่า 0.05 หมายความว่า เพศที่แตกต่างกันมีมีส่วนร่วมในการป้องกันยาเสพติดแตกต่างกัน อย่างมีนัยสำคัญทางสถิติที่ระดับ .05

การเปรียบเทียบการมีส่วนร่วมในการป้องกันยาเสพติดจำแนกตามอายุ พบว่าการมีส่วนร่วมในการป้องกันยาเสพติด มีค่าความน่าจะเป็น เท่ากับ 0.11 ซึ่งมากกว่า 0.05 หมายความว่า อายุที่แตกต่างกันมีผลต่อการมีส่วนร่วมในการป้องกันยาเสพติดแตกต่างกัน อย่างไม่มีนัยสำคัญทางสถิติที่ระดับ .05

การเปรียบเทียบเปรียบเทียบการมีส่วนร่วมในการป้องกันยาเสพติดจำแนกตามระดับการศึกษา พบว่าการมีส่วนร่วมในการป้องกันยาเสพติด มีค่าความน่าจะเป็น เท่ากับ 0.10 ซึ่งมากกว่า 0.05 หมายความว่า ระดับการศึกษา ที่แตกต่างกันมีส่วนร่วมในการป้องกันยาเสพติดแตกต่างกัน อย่างไม่มีนัยสำคัญทางสถิติที่ระดับ.05

การเปรียบเทียบเปรียบเทียบการมีส่วนร่วมในการป้องกันยาเสพติดจำแนกตามสถานภาพ พบว่าการมีส่วนร่วมในการป้องกันยาเสพติด มีค่าความน่าจะเป็น เท่ากับ 0.00 ซึ่งน้อยกว่า 0.05 หมายความว่า สถานภาพ ที่แตกต่างกันมีส่วนร่วมในการป้องกันยาเสพติดแตกต่างกัน อย่างมีนัยสำคัญทางสถิติที่ระดับ .05

เมื่อพบความแตกต่างกันอย่างมีนัยสำคัญทางสถิติ ผู้วิจัยจึงทำการทดสอบรายคู่โดยใช้วิธีของเชฟเฟ่ (Scheff’s Method) โดยผลการทดสอบค่าเฉลี่ยการมีส่วนร่วมในการป้องกันยาเสพติดของประชาชน เป็นรายคู่ จำแนกตามสถานภาพ มีรายละเอียดดังนี้

ผู้ที่มีสถานภาพโสดมีค่าเฉลี่ยการมีส่วนร่วมในการป้องกันยาเสพติดแตกต่างกับผู้ที่มีสถานภาพสมรส อย่างมีนัยสำคัญทางสถิติที่ระดับ .05 โดยผู้ที่มีสถานภาพโสด มีค่าเฉลี่ยการมีส่วนร่วมในการป้องกันยาเสพติด สูงกว่าผู้ที่มีสถานภาพสมรส

ผู้ที่มีสถานภาพหย่าร้าง มีค่าเฉลี่ยการมีส่วนร่วมในการป้องกันยาเสพติดแตกต่างกับผู้ที่มีสถานภาพสมรส อย่างมีนัยสำคัญทางสถิติที่ระดับ .05 โดยผู้ที่มีสถานภาพหย่าร้าง มีค่าเฉลี่ยการมีส่วนร่วมในการป้องกันยาเสพติด สูงกว่าผู้ที่มีสถานภาพสมรส

ผู้ที่มีสถานภาพอยู่ด้วยกันไม่สมรส มีค่าเฉลี่ยการมีส่วนร่วมในการป้องกันยาเสพติดแตกต่างกับผู้ที่มีสถานภาพสมรส อย่างมีนัยสำคัญทางสถิติที่ระดับ .05 โดยผู้ที่มีสถานภาพอยู่ด้วยกันไม่สมรส มีค่าเฉลี่ยการมีส่วนร่วมในการป้องกันยาเสพติด สูงกว่าผู้ที่มีสถานภาพสมรส

ผลการเปรียบเทียบความแตกต่างของอาชีพ ต่อการมีส่วนร่วมในการป้องกันยาเสพติด พบว่าการมีส่วนร่วมในการป้องกันยาเสพติด มีค่าความน่าจะเป็น เท่ากับ 0.00 ซึ่งน้อยกว่า 0.05 หมายความว่า สถานภาพ ที่แตกต่างกันมีผลต่อการมีส่วนร่วมในการป้องกันยาเสพติดแตกต่างกัน อย่างมีนัยสำคัญทางสถิติที่ระดับ .05

เมื่อพบความแตกต่างกันอย่างมีนัยสำคัญทางสถิติ ผู้วิจัยจึงทำการทดสอบรายคู่โดยใช้วิธีของเชฟเฟ่ (Scheff’s Method) ผลการทดสอบค่าเฉลี่ยการมีส่วนร่วมในการป้องกันยาเสพติดของประชาชน เป็นรายคู่ จำแนกตามอาชีพ มีรายละเอียดดังนี้

ผู้ที่มีอาชีพค้าขายมีค่าเฉลี่ยการมีส่วนร่วมในการป้องกันยาเสพติดแตกต่างกับผู้ที่มีอาชีพพนักงานบริษัท อย่างมีนัยสำคัญทางสถิติที่ระดับ .05 โดยผู้ที่มีอาชีพพนักงานบริษัท มีค่าเฉลี่ยการมีส่วนร่วมในการป้องกันยาเสพติด สูงกว่าผู้ที่มีอาชีพค้าขายผู้ที่มีอาชีพพนักงานบริษัท มีค่าเฉลี่ยการมีส่วนร่วมในการป้องกันยาเสพติดแตกต่างกับผู้ที่เป็นนักเรียนนักศึกษาอย่างมีนัยสำคัญทางสถิติที่ระดับ .05 โดยผู้ที่มีอาชีพพนักงานบริษัท มีค่าเฉลี่ยการมีส่วนร่วมในการป้องกันยาเสพติด สูงกว่าผู้ที่เป็นนักเรียนนักศึกษา

การเปรียบเทียบการมีส่วนร่วมในการป้องกันยาเสพติดจำแนกตามระยะเวลาที่อยู่อาศัย ต่อการมีส่วนร่วมในการป้องกันยาเสพติด พบว่าการมีส่วนร่วมในการป้องกันยาเสพติด มีค่าความน่าจะเป็น เท่ากับ 0.75 ซึ่งมากกว่า 0.05 หมายความว่า ระยะเวลาที่อยู่อาศัย ที่แตกต่างกันมีส่วนร่วมในการป้องกันยาเสพติดแตกต่างกัน อย่างไม่มีนัยสำคัญทางสถิติที่ระดับ .05

**สรุป**

จากผลการศึกษาเรื่อง การมีส่วนร่วมในการป้องกันยาเสพติด ของชุมชนหมู่บ้านหินสี ตำบลยางหัก อำเภอปากท่อ จังหวัดราชบุรี สามารถสรุปได้ ดังนี้

**1. การวิเคราะห์ระดับการมีส่วนร่วมในการป้องกันยาเสพติดของประชาชน**

ระดับการมีส่วนร่วมในการป้องกันยาเสพติดของประชาชน มีภาพรวมการมีส่วนร่วม อยู่ในระดับปานกลาง เมื่อพิจารณาทั้ง 6 ด้าน พบว่า ด้านที่สูงที่สุดคือ การมีส่วนร่วมในการป้องกันยาเสพติดในชุมชนอยู่ในระดับมาก รองลงมาได้แก่ การร่วมตัดสินใจในแนวทางที่เหมาะสมอยู่ในระดับปานกลาง

**2. การเปรียบเทียบระดับการมีส่วนร่วมในการป้องกันยาเสพติด จำแนกตามปัจจัยส่วนบุคคลได้แก่ เพศ อายุ ระดับการศึกษา สถานภาพ อาชีพ และระยะเวลาที่อยู่อาศัย**

ประชาชนที่มี อายุ ระดับการศึกษา และระยะเวลาที่อยู่อาศัย แตกต่างกัน มีส่วนร่วมในการป้องกันยาเสพติดไม่แตกต่างกัน ส่วนประชาชนที่มี เพศ สถานะภาพ และอาชีพ แตกต่างกัน มีส่วนร่วมในการป้องกันยาเสพติดแตกต่างกัน

**อภิปรายผล**

เมื่อพิจารณาจากภาพรวมการมีส่วนร่วมในการป้องกันยาเสพติดของประชาชน อยู่ในระดับปานกลาง เนื่องจากว่าประชาชนที่หมู่บ้านหินสี ตำบล ยางหัก อำเภอ ปากท่อ จังหวัด ราชบุรี มีความหลากหลายทั้งด้านอายุ อาชีพ สถานภาพ รวมทั้งระยะเวลาที่อยู่อาศัยในชุมชนนี้ ซึ่งประชาชนต่างมี ความคิด ประสบการณ์ และการรับรู้ปัญหาที่แตกต่างกัน ส่งผลให้การมีส่วนร่วมในการป้องกันยาเสพติดอยู่ในระดับปานกลางไม่อยู่ในระดับมากหรือน้อยได้ สอดคล้องกับงานวิจัยของ จุลศักดิ์ บุญแดง (2558) ได้ศึกษาเรื่อง การมีส่วนร่วมของประชาชนในการป้องกันและแก้ไขปัญหายาเสพติด ในเทศบาลตำบลนาป่า อำเภอเมืองชลบุรี จังหวัดชลบุรี ผลการศึกษาพบว่า ประชาชนมีส่วนร่วมในการป้องกันและแก้ไขปัญหายาเสพติดอยู่ในระดับปานกลาง เมื่อพิจารณาเป็นรายด้าน พบว่า ประชาชนมีส่วนร่วมในด้านการมีส่วนร่วมในการตัดสินใจ เป็นอันดับ 1 รองลงมา คือ ด้านการมีส่วนร่วมในการปฏิบัติการถัดไป คือด้านการมีส่วนร่วมในการรับผลประโยชน์ และอันดับสุดท้าย คือ ด้านการมีส่วนร่วมในการประเมินผล ผลการทดสอบสมมติฐาน พบว่า ประชาชนที่มีเพศ อายุ อาชีพ รายได้ต่างกันมีส่วนร่วมในการป้องกันปละแก้ไขปัญหาเสพติด ไม่แตกต่างกัน แต่ประชาชนที่มีการศึกษาต่างกันมีส่วนร่วมในการป้องกันและแก้ไขปัญหายาเสพติดแตกต่างกัน อย่างมีนัยสำคัญทางสถิติที่ระดับ .05

การเปรียบเทียบระดับการมีส่วนร่วมในการป้องกันยาเสพติด จำแนกตามปัจจัยส่วนบุคคลได้แก่ เพศ อายุ ระดับการศึกษา สถานภาพ อาชีพ และระยะเวลาที่อยู่อาศัย

พบว่า ประชาชนที่มีเพศ ที่แตกต่างกันมีส่วนร่วมในการป้องกันยาเสพติดแตกต่างกัน มีระดับนัยสำคัญทางสถิติที่ .05 เนื่องจากว่าปัจจัยในการดำรงชีวิตประจำวันเพศหญิงมีอายุเฉลี่ยที่สูกว่าเพศชายเป็นปัจจัยทางสังคมจึงทำให้อัตราเฉลี่ยงของเพศหญิงเป็นเพศที่มีจำนวนเพศที่มากกว่าผู้ชาย ซึ่งสอดคล้องกับงานวิจัยของ วีระพงษ์ บัวทอง (2552) ที่ได้ศึกษาเรื่อง การมีส่วนร่วมของประประชาชนในการป้องกันและแก้ไขปัญหายาเสพติดในพื้นที่ตำบลสันทราย อำเภอแม่จัน จังหวัดเชียงราย กลุ่มตัวอย่าง คือประชาชนในเขตตำบลสันทราย จำนวน 345 คน งานวิจัยของ กิตติศักดิ์ เชาวะปรีชากุล (2553) ที่ได้ศึกษาเรื่อง การมีส่วนร่วมของชุมชนในการป้องกันและแก้ไขปัญหายาเสพติดของชุมชนในเทศบาลตำบลเจ้าพระยาสุรศักดิ์ จังหวัดชลบุรี กลุ่มตัวอย่าง คือ คณะกรรมการชุมชนในเขตเทศบาลตำบลเจ้าพระยาสุรศักดิ์ จำนวน 194 คน และงานวิจัยของ วุฒิชัย เร่งพัฒนพิบูล (2554) ที่ได้ศึกษาเรื่อง การมีส่วนร่วมของประชาชนในการป้องกันและแก้ปัญหายาเสพติด: กรณีศึกษาเทศบาลเมืองบ้านสวน จังหวัดชลบุรี กลุ่มตัวอย่าง คือ ประชาชนในเขตเทศบาลตำบลบ้านสวนจำนวน 396 คน พบว่า ประชาชนที่มีเพศต่างกัน มีส่วนร่วมในการป้องกันและแก้ไขปัญหายาเสพติดแตกต่างกัน ที่ระดับนัยสำคัญทางสถิติ .05 ในความคิดเห็นของผู้วิจัยเห็นว่า เนื่องจากเพศชายมักถูกมองว่ามีความกล้าหาญกว่าเพศหญิง อีกทั้งในสังคมไทยเพศหญิงถูกมองว่ามีหน้าที่ภายในบ้าน เช่น การอบรมสั่งสอนลูก การทาอาหาร ดูแลรักษาความสะอาดบ้าน ส่วนเพศชายจะมีหน้าที่นอกบ้าน เช่น การประกอบอาชีพหาเลี้ยงครอบครัว เป็นต้น

ประชาชนที่มีอายุที่แตกต่างกันมีส่วนร่วมในการป้องกันยาเสพติดไม่แตกต่างกัน อายุ เป็นการบ่งบอกถึงบุคคลที่มีอายุที่แตกต่างกันมีประสบการณ์ในการดำรงค์ชีวิตที่มากและได้รับความรู้ที่เกี่ยวกับเรื่องยาเสพติดมากกว่าคนที่อายุน้อยกว่าดังนั้นอายุของประชาชนน่าจะเป็นตัวชี้วัดของการมีส่วนร่วมที่แตกต่างกัน

ซึ่งสอดคล้องกับการศึกษาของ สุดเขต แจ้งกระจ่าง (2547) ได้ศึกษาเรื่องการมีส่วนร่วมในการป้องกันยาเสพติดของครูระดับประถมศึกษาในเขตอำเภอเมือง จังหวัดสมุทรปราการ จากการศึกษาพบว่า อายุที่ต่างกัน มีผลต่อการมีส่วนร่วมในการป้องกันยาเสพติดอย่างมีนัยสำคัญทางสถิติ

ประชาชนที่มีระดับการศึกษา ที่แตกต่างกันมีส่วนร่วมในการป้องกันยาเสพติด ไม่แตกต่างกัน เพราะว่าการศึกษาเป็นปัจจัยที่ก่อให้เกิดการเรียนรู้ มีส่วนทำให้คนเกิดความคิด รู้จักตนเอง คนที่มีการศึกษาอาจเป็นที่ยอมรับในสังคมซึ่งระดับการศึกษานี้อาจเป็นตัวแปรขอการมีส่วนร่วมในสังคมที่สามารถป้องกันแก้ปัญหายาเสพติด ซึ่งสอดคล้องกับการศึกษาของ เพลินสุข ทองคำมั่น (2546) ได้ศึกษาเรื่องการมีส่วนร่วมในกิจกรรมประชาคมหมู่บ้านต้านยาเสพติดศึกษาเฉพาะกรณีตำบลม่วงคำ อำเภอพาน จังหวัดเชียงรายจากการศึกษาพบว่าการศึกษาที่แตกต่างกันอย่างมีนัยสำคัญทางสถิติที่ระดับ0.5แต่ขัดแย้งกับการศึกษาของ วุฒิชัย สอนประสาน (2547) ได้ศึกษาเรื่องการมีส่วนร่วมในการแก้ไขปัญหายาบ้าของสมาชิกสภาองค์การบริหารส่วนตำบล จังหวัดราชบุรี จากการศึกษาพบว่า ปัจจัยด้านระดับการศึกษามีมีผลต่อการมีส่วนร่วมในการแก้ไขปัญหายาบ้าของสมาชิกสภาองค์การบริหารส่วนตำบล อย่างมีนัยสำคัญทางสถิติที่ระดับ0.5

ประชาชนที่มีสถานภาพที่แตกต่างกันมีส่วนร่วมในการป้องกันยาเสพติด แตกต่างกัน เนื่องจากว่าประชาชนมีสถานภาพที่ที่ต่างกันมีความรู้ความเข้าใจในบทบาทหน้าที่ของตนเองในการมีส่าวนร่วมในการป้องกันยาเสพติดในการแก้ไขปัญหาที่ไม่เหมือนกันจึงทำให้ประชาชนมีสถานภาพที่ต่างกัน

ซึ่งสอดคล้องกับงานวิจัยของวิวัฒน์ ใจเอื้อ (2544) ที่ได้ศึกษาเรื่อง การมีส่วนร่วมของประชาชนในการป้องกันและแก้ไขปัญหาเสพติดของชุมชน:กรณีศึกษา ตำบลหนองเสื้อช้างอำเภอ**ห**นองใหญ่ จังหวัดชลบุรี คือ ประชาชนในเขตตำบลหนองเสื้อช้าง จำนวน 200 คน พบว่า ประชาชนมีสถานภาพที่ต่างกันมีส่วนร่วมในการป้องกันยาเสพติดที่ต่างกัน ที่ระดับนัยสำคัญทางสถิติ.0.5

ประชาชนที่มีอาชีพที่แตกต่างกันมีส่วนร่วมในการป้องกันยาเสพติด แตกต่างกัน อาชีพเป็นปัจจัยหนึ่งที่มีบทบาทในการมีส่วนร่วมในการป้องกันและแก้ไขปัญหายาเสพติดโดยเฉพาะประชาชนที่อาศัยในชุมชนจึงมีอาชีพที่หากหายอาชีพจึงเป็นปัจจัยในการมีส่วนร่วมในการป้องกันยาเสพติด

ซึ่งสอดคล้องกับงานวิจัยของกิตติศักดิ์ เชาวะปรีชากุล (2553) ที่ได้ศึกษาเรื่อง การมีส่วนร่วมของชุมชนในการป้องกันและแก้ไขปัญหายาเสพติด เขตเทศบาลตำบลเจ้าพระยาสุรศักดิ์ จังหวัดชลบุรี กลุ่มตัวอย่าง คือ คณะกรรมการชุมชนในเขตเทศบาลตำบลเจ้าพระยาสุรศักดิ์ จำนวน 194 คน พบว่า ประชาชนที่มีอาชีพต่างกัน มีส่วนร่วมในการป้องกันและแก้ไขปัญหายาเสพติดแตกต่างกัน ที่ระดับนัยสำคัญทางสถิติ .05 ในความคิดเห็นของผู้วิจัยเห็นว่า เนื่องจากประชาชนที่มีอาชีพต่างกัน จะมีข้อจำกัดเรื่องเวลา การทำงาน การเลี้ยงครอบครัว ความวิตกในด้านความปลอดภัยของครอบครัวแตกต่างกัน อีกทั้งบางอาชีพที่เกี่ยวข้องกับการกป้องกันและแก้ไขปัญหายาเสพติด เช่น ข้าราชการ เจ้าหน้าที่รัฐ ฯลฯ ก็มีแนวโน้มที่จะมีส่วนร่วมในการป้องกันและแก้ไขปัญหายาเสพติดสูงกว่าอาชีพอื่น

ประชาชนที่มีระยะเวลาที่อยู่อาศัย ที่แตกต่างกันมีส่วนร่วมในการป้องกันยาเสพติดไม่แตกต่างกัน เนื่องจากว่าบุคคลแต่ละบุคคลมีการใช้ชีวิตที่แตกต่างกันจึงทำให้มีระยะเวลาที่อยู่อาศัยในการดำรงค์ชีวิตประจำวันแตกต่างต่างกัน ซึงสอดค้อกับงานวิจัยของ สถิต สังข์ประไพ (2553) ที่ศึกษาเรื่อบทบาทและการมีส่วนร่วมของผู้ประกอบการที่มีต่อการป้องกันแก้ไขปัญหายาเสพติดในสถานประกอบการประเภทที่พักอาศัยเชิงพาณิชย์ในเขตอำเภออุทัย จังหวัดพระนครศรีอยุธยา ผลกาวิจัย พบว่า ผู้ประกอบการส่วนใหญ่เป็นเพศชาย อายุ 36-50 ปีมีตำแหน่งเป็นผู้ดูแล/เจ้าหน้าที่ที่พักอาศัยเชิงพาณิชย์มีระยะทำงาน 6-10 ปี ผู้พักอาศัยส่วนใหญ่เป็นพนักงานบริษัท เป็นสถานประกอการประเภทหอพัก ผู้ประกอบการส่วนใหญ่ มีบทบาทมีส่วนร่วมในการป้อกันแก้ไขปัญหายาเสพติดในเรื่องการแจ้งเบาะแส การให้ข้อมูลข่าวสารและการรับทราบข่าวสารในการป้องกันและปราบปรามยา เสพติดของภาครัฐ

**ข้อเสนอแนะ**

**ข้อเสนอในการนำไปปฏิบัติ**

1. จากการศึกษาการมีส่วนร่วมในการป้องกันยาเสพติดในชุมชนหมู่บ้านหินสี ตำบล ยางหัก อำเภอ ปากท่อ จังหวัดราบุรีในภาพอยู่ในระดับปานกลาง ทั้งด้านการป้องกันตนเองให้พ้นจากยาเสพติด ด้านการร่วมประชุมเพื่อปรึกษาหารือ . ด้านการร่วมตัดสินใจหาแนวทางที่เหมาะสม ด้านการเข้าร่วมในการปฏิบัติงานตามโครงการดังนั้น ผู้ศึกษาจึงเห็นว่า ควรมีการเพิ่มการอบรมการให้ความรู้ในด้านต่างๆในการป้องกันปัญหายาเสพติดควรจัดให้มีเวทีในระชุมชนเพื่อให้มีการอภิปรายเกี่ยวกับการป้องกันและแก้ไขปัญหายาเสพติดเพื่อเป็นการเปิดโอกาสให้ประชาชนได้เข้ามามีส่วนร่วมอย่างเต็มที่ในการจัดการและแก้ไขปัญหา

2. . ด้านการเข้าร่วมในการตรวจตราดูแลและประเมินผลที่เกิดขึ้นเป็นด้านที่ประชาชนในชุมชนให้ความร่วมมือในด้านนี้น้อยที่สุดควรมีการส่งเสริมในเรื่องของการจัดทำโครงการกำหนดแนวทางการตรวจตราดูแลและประเมิณผลโครงการเกี่ยวกับการแก้ไขปัญหายาเสพติด อย่างชัดเจนและสามารถนำไปสู่การปฏิบัติได้

**ข้อเสนอแนะสำหรับการวิจัยครั้งต่อไป**

1. ศึกษาปัจจัยที่ทำให้ประชาชนมีส่วนร่วมในการป้องกันแก้ปัญหาของยาเสพติดในชุมชนหมู่บ้านหินสี ตำบล ยางหัก อำเภอปากท่อ จังหวัด ราชบุรี เช่น ทำไมประชาชนในชุมชนถึงมีส่วนร่วมในควรการ ป้องกันแก้ไขปัญหายาเสพติด มากน้อยหรือไม่ให้ความร่วมมือ

2. ควรศึกษาวิจัยที่จะศึกษาให้ชัดเจนและศึกษางานวิจัยที่เกี่ยวข้องพร้อมเอกสารอ่างอิงให้ชัดเจนเพื่อเป็นแนวทางในการศึกษาครั้งต่อไป

3. ในการศึกษาครั้งต่อไปควรทำการศึกษาวิจัยเชิงคุณภาพเพื่อรับทราบถึงปัจจัยที่มีผลต่อการมีส่วนร่วมของประชาชนในการป้องกันแก้ไขปัญหายาเสพติดในครั้งต่อไป

**เอกสารอ้างอิง**

กิตติศักดิ์ เชาวะปรีชากุล. (2553). **การมีส่วนร่วมของชุมชนในการป้องกันและแก้ไขปัญหายาเสพติดเขตเทศบาลตำบลเจ้าพระยาสุรศักดิ์ อำเภอศรีราชา จังหวัดชลบุรี.** (วิทยานิพนธ์ปริญญามหาบัณฑิต). ชลบุรี: มหาวิทยาลัยบูรพา.

จินตวีร์ เกษมศุข. (2554). **การสื่อสารกับการเปลี่ยนแปลงของสังคม.** กรุงเทพมหานคร: จุฬาลงกรณ์มหาวิทยาลัย.

จุลศักดิ์ บุญแดง. (2558). **การมีส่วนร่วมของประชาชนในการป้องกันและแก้ไขปัญหายาเสพติดในเทศบาลตำบลนาป่า อำเภอเมืองชลบุรี จังหวัดชลบุรี.** (วิทยานิพนธ์ปริญญามหาบัณฑิต). ชลบุรี: มหาวิทยาลัยบูรพา.

เพลินสุข ทองคำมั่น. (2546). **การมีส่วนร่วมของประชาชนในกิจกรรมประชาคมหมู่บ้านต้านยาเสพติด ศึกษาเฉพาะกรณีตำบลม่วงคำ อำเภอพาน จังหวัดเชียงราย.** (วิทยานิพนธ์ปริญญามหาบัณฑิต). สถาบันบัณฑิตพัฒนบริหารศาสตร์.

มนัส ธิราขันธ์. (2557). **การมีส่วนร่วมของประชาชนในการป้องกันและแก้ไขปัญหายาเสพติดในเขตพื้นที่ตำบลเหมือง อำเภอเมือง จังหวัดชลบุรี.** (วิทยานิพนธ์ปริญญามหาบัณฑิต). ชลบุรี: มหาวิทยาลัยบูรพา.

วัชรพ ประสารราชกิจ. (2543). **อาชญากรรมข้ามชาติและการบังคับใช้กฎหมายในความรับผิดชอบของเจ้าหน้าที่ตำรวจ.** กรุงเทะมหานคร: จุฬาลงกรณ์มหาวิทยาลัย.

วิวัฒน์ ใจเอื้อ. (2554). **การมีส่วนร่วมของประชาชนในการป้องกันและแก้ไขปัญหายาเสพติด ของชุมชน:กรณีศึกษา ตำบลหนองเสือช้าง อำเภอหนองใหญ่ จังหวัดชลบุรี.** (วิทยานิพนธ์ปริญญามหาบัณฑิต). ชลบุรี: มหาวิทยาลัยบูรพา.

วีระพงษ์ บัวทอง. (2552). **การมีส่วนร่วมของประชาชนในการป้องกันและแก้ไขปัญหายาเสพติด ในพื้นทีตำบลสันทราย อำเภอแม่จัน จังหวัดเชียงราย.** (การศึกษาอิสระ รัฐประศาสนศาสตรมหาบัณฑิต). เชียงราย: มหาวิทยาลัยแม่ฟ้าหลวง.

วุฒิชัย เร่งพัฒนพิบูล. (2554). **การมีส่วนร่วมของ ประชาชนในการป้องกันและแก้ไขปัญหายา เสพติด: กรณีศึกษาเทศบาลเมืองบ้านสวน จังหวัดชลบุรี.** (วิทยานิพนธ์ปริญญามหาบัณฑิต). ชลบุรี: มหาวิทยาลัยบูรพา.

วุฒิชัย สอนประสาน. (2547). **การมีส่วนร่วมในการแก้ไขปัญหายาบ้าของสมาชิกองค์การบริหารส่วนตำบล จังหวัดราชบุรี.** (วิทยานิพนธ์ปริญญามหาบัณฑิต). นครปฐม: มหาวิทยาลัยราชภัฏนครปฐม.

สถิตย์ สังข์ประไพ. (2553). **บทบาทและการมีส่วนร่วมของผู้ประกอบการที่มีต่อการป้องกันและแก้ไขปัญหายา เสพติดในสถานประกอบการประเภทที่พักอาศัยเชิงพาณิชย์ ในเขตอำเภออุทัย จังหวัดพระนครศรีอยุธยา.** (วิทยานิพนธ์ปริญญามหาบัณฑิต). พระนครศรีอยุธยา: มหาวิทยาลัยราชภัฏพระนครศรีอยุธยา.

สุดเขต แจ้งกระจ่าง. (2547). **การมีส่วนร่วมในการป้องกันยาเสพติดของครูระดับประถมศึกษา ในเขตอำเภอเมือง จังหวัดสมุทรปราการ.** (วิทยานิพนธ์ปริญญามหาบัณฑิต). กรุงเทพมหานคร: มหาวิทยาลัยเกษตรศาสตร์.

อธิพงษ์ ตันศิริ. **การมีส่วนร่วมของประชาชนในการป้องกันและแก้ไขปัญหายาเสพติดศึกษากรณี อำเภอแกลง จังหวัดระยอง.** (วิทยานิพนธ์ปริญญามหาบัณฑิต). ชลบุรี: มหาวิทยาลัยบูรพา.

อรวรรณ หุ่นดี. (2531). **ยาและสิ่งเสพติดให้โทษ.** กรุงเทพมหานคร: อักษรบัณฑิต.

**แผนยุทธศาสตร์การป้องกันและแก้ไขปัญหายาเสพติด.** (2558-2562).สำนักงานคณะกรรมการป้องกันและปราบปรามยาเสพติด(ป.ป.ส.)แผนยุทธศาสตร์การป้องกันและแก้ไขปัญหายาเสพติด.) แผนยุทธศาสตร์การป้องกันและแก้ไขปัญหายาเสพติด.(นโยบายและยุทธศาสตร์).กรุงเทพมหานคร:สำนักงาน (ป.ป.ส.)